作者:於伯淵
標題:混江龍・繡幃春重，趁東風培養出牡丹叢。流蘇斗帳，龜甲屏風。七寶妝
內容:奩明彩鈿，一簾香霧嫋薰籠；慢捲起金花孔雀，錦屏開綠水芙蓉。鴉翅袒金蟬半妥，翠雲偏朱鳳斜松，眉兒掃楊柳雙彎淺碧，口兒點櫻桃一顆嬌紅；眼如珠光搖秋水，臉如連花笑春風。鸞釵插花枝蹀躞，鳳翹懸珠翠玲瓏；胭脂蠟紅膩錦犀盒，薔薇露滴注玻璃甕。端詳了豔質，出落著春工。